Komission asetus (EY) N:o 1250/2002, annettu 11 päivänä heinäkuuta 2002, oliiviöljyn tuotantotukijärjestelmän soveltamista koskevista yksityiskohtaisista säännöistä markkinointivuosiksi 1998/1999—2003/2004 annetun asetuksen (EY) N:o 2366/98 12 artiklan 3 ja 5 kohdassa ja 20 artiklan 2 kohdassa tarkoitetusta määräajasta poikkeamisesta markkinointivuosina 2001/2002



Virallinen lehti nro L 183 , 12/07/2002 s. 0007 - 0008



Komission asetus (EY) N:o 1250/2002, annettu 11 päivänä heinäkuuta 2002, oliiviöljyn tuotantotukijärjestelmän soveltamista koskevista yksityiskohtaisista säännöistä markkinointivuosiksi 1998/1999-2003/2004 annetun asetuksen (EY) N:o 2366/98 12 artiklan 3 ja 5 kohdassa ja 20 artiklan 2 kohdassa tarkoitetusta määräajasta poikkeamisesta markkinointivuosina 2001/2002 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (EY) N:o 1513/2001(2), ja erityisesti sen 5 artiklan, ottaa huomioon rasva-alan yhteisestä markkinajärjestelystä annetun asetuksen N:o 136/66/ETY muuttamisesta 20 päivänä heinäkuuta 1998 annetun neuvoston asetuksen (EY) N:o 1638/98(3), sellaisena kuin se on viimeksi muutettuna asetuksella (EY) N:o 1513/2001, ja erityisesti sen 2 artiklan 4 kohdan, ottaa huomioon tuen myöntämistä oliiviöljyn tuotannolle sekä tuottajajärjestöille koskevista yleisistä säännöistä 17 päivänä heinäkuuta 1984 annetun neuvoston asetuksen (ETY) N:o 2261/84(4), sellaisena kuin se on viimeksi muutettuna asetuksella (EY) N:o 1639/98(5), ja erityisesti sen 19 artiklan, sekä katsoo seuraavaa: (1) Oliiviöljyn tuotantotukijärjestelmän soveltamista koskevista yksityiskohtaisista säännöistä markkinointivuosiksi 1998/1999-2003/2004 30 päivänä lokakuuta 1998 annetun komission asetuksen (EY) N:o 2366/98(6), sellaisena kuin se on viimeksi muutettuna asetuksella (EY) N:o 2070/2001(7), 12 artiklassa säädetään, että kaikkien oliivinviljelijöiden on jätettävä oliiviöljyn tuotantotukihakemus ennen kunkin markkinointivuoden 1 päivää heinäkuuta. Tämän lisäksi tuottajajäsenvaltioiden on ilmoitettava komissiolle ennen kunkin markkinointivuoden 5 päivää syyskuuta tukihakemusten määrä ja asianomaiset oliiviöljymäärät. (2) Mainitun asetuksen 20 artiklan 2 kohdassa säädetään, että tuottajaorganisaatioiden tai tarvittaessa niiden liittojen on esitettävä kuluvan markkinointivuoden tukihakemukset asianomaisen jäsenvaltion toimivaltaiselle elimelle ennen kunkin markkinointivuoden 1 päivää elokuuta. Tuottajaorganisaatio tai liitto voi kuitenkin toimittaa oliivinviljelijöiden myöhässä jättämät tukihakemukset viimeistään kunkin markkinointivuoden 14 päivänä elokuuta. (3) Jotta tukihakemusten lisätarkastuksia voitaisiin tehdä etenkin käyttämällä oliivialan maantieteellistä tietojärjestelmää (SIG), on aiheellista pidentää oliivinviljelijöiden tukihakemusten jättämiselle asetettua määräaikaa 1 päivästä heinäkuuta 2002 15 päivään heinäkuuta 2002. Myös tuottajaorganisaatioiden ja niiden liittojen tukihakemusten jättämiselle asetettua määräaikaa ja jäsenvaltioiden komissiolle jättämien tukihakemusten määrää ja oliiviöljyn määrää koskevien ilmoitusten jättämiselle asetettua määräaikaa on pidennettävä. (4) Tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Poiketen siitä, mitä asetuksen (EY) N:o 2366/98 12 artiklan 3 kohdassa säädetään, oliivinviljelijöiden on jätettävä markkinointivuoden 2001/2002 osalta tukihakemuksensa tuotannossa olevista oliivipuista ennen 15 päivää heinäkuuta 2002 ja hoitamiensa oliivitarhojen tilanteesta ennen 1 päivää marraskuuta 2001. 2 artikla Poiketen siitä, mitä asetuksen (EY) N:o 2366/98 12 artiklan 5 kohdassa säädetään, asianomaisten jäsenvaltioiden on ilmoitettava komissiolle ennen 10 päivää syyskuuta 2002 markkinointivuoden 2001/2002 tukihakemusten määrä ja oliiviöljyn määrä. 3 artikla Poiketen siitä, mitä asetuksen (EY) N:o 2366/98 20 artiklan 2 kohdassa säädetään, tuottajaorganisaatiot ja niiden liitot voivat esittää asianomaisen jäsenvaltion toimivaltaiselle elimelle viimeistään 15 päivänä elokuuta 2002 markkinointivuotta 2001/2002 koskevat tukihakemukset. Tuottajaorganisaatio tai liitto voi kuitenkin toimittaa oliivinviljelijöiden myöhässä jättämät tukihakemukset viimeistään 30 päivänä elokuuta 2002. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 30 päivästä kesäkuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä heinäkuuta 2002. Komission puolesta Franz Fischler Komission jäsen (1) EYVL 172, 30.9.1966, s. 3025/66. (2) EYVL L 201, 26.7.2001, s. 4. (3) EYVL L 210, 28.7.1998, s. 32. (4) EYVL L 208, 3.8.1984, s. 3. (5) EYVL L 210, 28.7.1998, s. 38. (6) EYVL L 293, 31.10.1998, s. 50. (7) EYVL L 280, 24.10.2001, s. 3.